Държавен вестник, бр. 62, 2018 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  62
6. документи, удостоверяващи изпълнение-
то на общите условия за регистрация по чл. 7;
7. заверени копия от документи за собстве-
ност/ползване и ситуационна скица на позем-
лените имоти, обектите и съоръженията, от 
които ще се извършва тази дейност относно 
обектите на превозвачи, които притежават 
лиценз за извършване на превоз на пътници 
или товари на територията на Република 
България или притежават лиценз за извърш-
ване на международен превоз на пътници 
или товари – лиценз на Общността, както и 
на лица, извършващи дейности по третиране 
на отпадъци по реда на Закона за управление 
на отпадъците, с посочване на точните GPS 
координати на обектите и съоръженията.
(3) С едно заявление може да се заяви 
регистрация за повече от един обект, като в 
този случай се издава отделно удостоверение 
за регистрация на всеки обект.
Чл. 18. (1) В срок до 7 работни дни от 
постъпване на заявлението по чл. 17, ал. 1 
длъжностни лица от специализираното звено 
по чл. 4, ал. 2 извършват проверка на прило-
жените към него документи. 
(2) В срок до 7 работни дни от приключване 
на проверката длъжностните лица по ал. 1 
писмено уведомяват заявителя за отстраняване 
на установени непълноти и/или неточности 
по представените документи. В срок до 14 
работни дни от получаване на уведомлението 
заявителят отстранява непълнотите и/или 
неточностите. 
(3) В срок до 10 работни дни от отстраня-
ване на непълнотите и/или неточностите по 
ал. 2 длъжностните лица по ал. 1 предлагат 
на министъра на икономиката или на оп-
равомощен от него заместник-министър да 
издаде удостоверение за вписване в регистъра, 
съответно мотивирана заповед за отказ за 
вписване в регистъра. 
(4) Удостоверението за вписване в регис-
търа се получава лично от заявителя или от 
упълномощено с нотариално заверено пъл-
номощно лице. 
(5) В случай на изгубване, кражба или 
унищожаване на удостоверението за вписване 
в регистъра заявителят подава заявление до 
министъра на икономиката за издаване на 
дубликат.
Чл. 19. (1) Министърът на икономиката 
или оправомощен от него заместник-минис-
тър отказва с мотивирана заповед вписване в 
регистъра на лицата, осъществяващи икономи-
чески дейности, свързани с нефт и продукти 
от нефтен произход: 
1. в случай че заявителят не отговаря на 
общо или специално условие за регистрация 
по глава втора, раздели I и II от този закон; 
2. при непълноти и/или неточности в пред-
ставените документи, които не са отстранени 
в срока по чл. 18, ал. 2.
(2) Отказът по ал. 1 се съобщава в 7-дневен 
срок от издаването му и може да се обжалва 
по реда на Административнопроцесуалния 
кодекс.
Чл. 20. Възникналите права по вписаната 
регистрация не могат да се прехвърлят и 
преотстъпват, освен при преобразуване на 
търговско дружество по реда на Търговския 
закон или по законодателството на друга 
държава – членка на Европейския съюз, или 
държава – страна по Споразумението за Евро-
пейското икономическо пространство, и при 
условие, че лицето, на което се прехвърлят или 
преотстъпват правата, отговаря на условията 
за вписване в регистъра по чл. 16, ал. 1.
Чл. 21. (1) При промяна на обстоятелствата 
по чл. 17 в 7-дневен срок от настъпването им 
лицето, получило регистрация, подава заявле-
ние до министъра на икономиката и прилага 
документите, удостоверяващи промяната. 
(2) При промяна на обстоятелствата в 
удостоверението за регистрация се вписват 
актуализираните данни за заявителя, като 
към датата на издаване на удостоверението 
се вписват и датите на измененията и/или 
допълненията към удостоверението. 
(3) Вписването или отказът да се впишат 
променените обстоятелства се извършва при 
условията и по реда на чл. 17 – 19.
Раздел V
Публичен регистър
Чл. 22. (1) Регистърът по чл. 16, ал. 1 е 
публичен, поддържа се в електронен вид на 
интернет страницата на Министерството на 
икономиката и се води по образец, утвърден 
с наредбата по чл. 4, ал. 4.
(2) В регистъра по чл. 16, ал. 1 се вписват:
1. наименование и правна форма на юри-
дическото лице или наименование на физи-
ческото лице, което е регистрирано;
2. идентификационни данни;
3. седалище и адрес на управление, както 
и седалища и адреси на управление на кло-
новете, ако има такива;
4. органи на управление, трите имена на 
лицата, които го управляват или представля-
ват, както и начинът на представляване; ако 
членове на органи на управление или пред-
ставители са юридически лица, вписват се 
съответно тяхното наименование, седалище, 
адрес на управление, ЕИК, както и трите 
имена на лицата, които ги представляват;
5. срок, за който е учредено дружеството;
6. размер на внесения уставен капитал на 
дружеството;
7. дата на постъпване на заявлението за ре-
гистрация в Министерството на икономиката;
8. номер и дата на удостоверението за 
регистрация;
9. дейностите по чл. 2, ал. 1, за които е 
извършена регистрацията;